Javier Aquino

Javier Ignacio Aquino Carmona (; lahir 11 Februari 1990) merupakan pemain bola sepak Mexico yang kini bermain untuk kelab Sepanyol, Rayo Vallecano secara pinjaman dari kelab Villarreal CF. Beliau bermain di posisi sayap.

Kerjaya kelab

Cruz Azul
Pada 23 Julai 2010, Aquino membuat debut untuk Cruz Azul ketika kejohanan Apertura 2010 menentang Estudiantes Tecos, pasukannya menang 3-0. Beliau menjaringkan gol pertamanya pada 24 Oktober 2010 ketika hari ke-13 musim Apertura 2010 menentang Morelia, seri 1–1. Beliau kemudian menghabiskan masanya selama dua tahun di Cruz Azul, dengan 90 penampilan dan menjaringkan tujuh gol secara jumlahnya.

Villarreal
Pada 28 Januari 2013, Aquino dilaporkan telah berpindah ke kelab Villareal CF di Sepanyol. Beliau membuat penampilan pertama untuk Villareal ketika menggantikan Moi Gómez pada minit ke-67 menentang Hércules CF, seri 1-1.

Rayo Vallecano (pinjaman)
Pada 25 Ogos 2014, Villarreal mengumumkan bahawa Aquino telah dipijam oleh Rayo Vallecano untuk musim 2014–15. Beliau membuat debut untuk pasukannya menentang Atlético Madrid pada 25 Ogos, pasukannya seri 0–0.

Kerjaya antarabangsa
Beliau membuat penampilan pertama untuk pasukan kebangsaan Mexico pada 4 Julai 2011 menentang Chile dalam saingan Copa América 2011. Beliau kemudian bermain perlawanan peringkat kumpulan seterusnya.

Rujukan

Category:Kelahiran 1990
Category:Orang hidup
Category:Pemain bola sepak Mexico
Category:Pemain Copa América 2011
Category:Pemain Piala Dunia FIFA 2014
Category:Pemain Piala Dunia FIFA 2018
Category:Pemain Cruz Azul
Category:Pemain Villarreal CF
Category:Pemain Rayo Vallecano